smcproject/ml-wiki-sentences huggingface dataset:
മഹാരാഷ്ട്രത്തിലെ ഒരു സിദ്ധനും കവിയുമായിരുന്ന ഏകനാഥൻ (1548-98) വളരെ അടുത്ത കാലത്താണ് ഈ കൃതിയുടെ രചന എന്ന് രേഖപ്പെടുത്തിയിട്ടുണ്ട്.
രാമനും കൃഷ്ണനും അഭിന്നത്വം കല്പിക്കുന്ന ഒരു പ്രവണത അധ്യാത്മരാമായണത്തിൽ ചിലയിടത്ത് കാണുന്നു.
വൃന്ദാരണ്യേ വന്ദിത വൃന്ദാകര വൃന്ദം, വന്ദേരാമം ഭവ മുഖവന്ദ്യം സുഖകന്ദം .
കബീർ (1440-1518), മീരാബായി (1450-1547), തുളസീദാസ് (1527-1623) തുടങ്ങിയവരുടെ ആരാധനാപാത്രമായിരുന്ന രാമാനന്ദൻ (1360-1470) എന്ന വൈഷ്ണവസന്ന്യാസിയാണ് രാമനിൽ കൃഷ്ണത്വവും കൃഷ്ണനിൽ രാമത്വവും ആരോപിക്കുന്ന ഭക്തിപ്രസ്ഥാനത്തിന്റെ ജനയിതാവെന്നുള്ളതും പ്രത്യേക ശ്രദ്ധയർഹിക്കുന്ന ഒരു കാര്യമാണ്.
ഈ വസ്തുതകളുടെ വെളിച്ചത്തിൽ അധ്യാത്മരാമായണത്തിന് 14-ആം നൂറ്റാണ്ടിനെക്കാൾ പ്രാചീനത്വം നകാൻ പണ്ഡിതന്മാർ വൈമുഖ്യം കാണിക്കുന്നു.
മാഹാത്മ്യസർഗം ഉൾപ്പെടെ ആകെ 65 സർഗങ്ങളാണ് അധ്യാത്മരാമായണത്തിൽ അടങ്ങിയിരിക്കുന്നത്.
ഇതിൽ കാവ്യഗുണം തികഞ്ഞ നാലായിരത്തിലേറെ പദ്യങ്ങളുണ്ട്.
കഥാനായകനായ രാമൻ വിഷ്ണുവിന്റെ അവതാരമാണ്.
എന്നാൽ, വനവാസത്തിൽ, തന്നെ അനുഗമിക്കാനൊരുങ്ങുന്ന സീതയോട് മാ വിഘ്നം കുരു ഭാമിനി എന്നു പറയുന്നിടത്തും മറ്റും രാമൻ കേവലം ഒരു മനുഷ്യനാണ്.
യുദ്ധത്തിന് പുറപ്പെടുന്ന രാവണൻ മണ്ഡോദരിയോട് വിടവാങ്ങുന്നത് ജാനാമി രാഘവം വിഷ്ണും എന്നു പറഞ്ഞുകൊണ്ടാണ്.
കവിതയിൽ സന്ദർഭം സൃഷ്ടിച്ചും ജീവാത്മപരമാത്മഭാവങ്ങൾക്ക് ഊന്നൽ കൊടുത്തുകൊണ്ടുമാണ് ഗ്രന്ഥകാരൻ മുന്നോട്ടുപോകുന്നതെന്നതിന്, വനസഞ്ചാരത്തിൽ രാമലക്ഷ്മണമധ്യഗയായ സീത ജീവാത്മപരമാത്മാക്കൾക്ക് മധ്യസ്ഥയായ മഹാമായയാണ് എന്നു പറഞ്ഞിരിക്കുന്നതുതന്നെ തെളിവാണ്.
അഗ്രേയാസ്യാമ്യഹം, പശ്ചാത്- ത്വമന്വേഹി ധനുർധരഃ- ആവയോർമധ്യഗാ സീതാ- മായേവാത്മ പരമാത്മനോ
സീതയെ മോഷ്ടിച്ചുകൊണ്ടുപോകുന്ന രാവണൻ ( ശുനകോമന്ത്രപൂതംത്വം പുരോഡാശമിവാധ്വരേ -അധ്വരത്തിങ്കൽനിന്ന് ശുനകൻ മന്ത്രംകൊണ്ടു ശുദ്ധമാം പുരോഡാശം കൊണ്ടുപോകുന്നപോലെ-) പട്ടിയെപ്പോലെയാണെന്നാണ് ജടായു ഭർത്സിക്കുന്നത്.
ഇങ്ങനെ സാംഗോപാംഗമുള്ള ആധ്യാത്മിക തത്ത്വോന്നയനം കൊണ്ട് ഭാവബന്ധുരമായ ഒരു ഉത്കൃഷ്ടകൃതിയായി അധ്യാത്മരാമായണം സമാദരിക്കപ്പെടുന്നു.
സീതാദേവി രാമനെപ്പറ്റി പറയുന്ന
രാമം വിദ്ധി പരം ബ്രഹ്മ സച്ചിദാനന്ദമദ്വയം സർവോപാധിവിനിർമുക്തം സത്താമാത്രമഗോചരം.
എന്ന ഭാഗവും, തന്നെപ്പറ്റി പറയുന്ന
മാം വിദ്ധി മൂല പ്രകൃതിം സർഗസ്ഥിത്യന്തകാരിണീം തസ്യ സന്നിധിമാത്രേണ സൃജാമീദമതന്ത്രിതം തത്സാന്നിധ്യാൻമയാ സൃഷ്ടം തസ്മിന്നാരോപ്യതേ ബുധൈഃ
എന്ന ഭാഗവും രാമകഥാവതരണത്തിൽ കവിക്ക് മാർഗദർശനം ചെയ്ത ആധ്യാത്മികപശ്ചാത്തലത്തിന്റെ മർമപ്രധാനമായ ഭാവങ്ങൾ ഉൾക്കൊള്ളുന്നു.
അദ്ധ്യാത്മരാമായണത്തിന്റെ ഘടന.
ഉത്തരകാണ്ഡം ഉൾപ്പെടെ 7 കാണ്ഡങ്ങളും 76 സർഗങ്ങളും 4250 ശ്ലോകങ്ങളും അടങ്ങിയിരിക്കുന്നു.
വിവരണം ചുവടെ.
ബാലകാണ്ഡം      7 സർഗം        391 ശ്ലോകങ്ങൾ
അയോദ്ധ്യാകാണ്ഡം  9 സർഗം  730 ശ്ലോകങ്ങൾ
ആരണ്യകാണ്ഡം       10 സർഗം  516 ശ്ലോകങ്ങൾ
കിഷ്കിന്ധാകാണ്ഡം  9 സർഗം   560 ശ്ലോകങ്ങൾ
സുന്ദരകാണ്ഡം           5 സർഗം    327 ശ്ലോകങ്ങൾ
യുദ്ധകാണ്ഡം            16 സർഗം   1115 ശ്ലോകങ്ങൾ
ഉത്തരകാണ്ഡം          9 സർഗം       611 ശ്ലോകങ്ങൾ.
പ്രധാന കഥാപ്രവാഹഗതി
പ്രധാന കഥാപ്രവാഹത്തിന്റെ ഗതിയിൽതന്നെയുള്ളതായാലും ആധ്യാത്മികതത്ത്വങ്ങൾ പ്രകാശിപ്പിക്കാനുള്ള അവസരമൊന്നും കവി കൈവിട്ടുകളഞ്ഞിട്ടില്ല.
ബാലകാണ്ഡത്തിൽ കൌസല്യ, അഹല്യ, പരശുരാമൻ എന്നിവരുടെയും, അയോധ്യാകാണ്ഡത്തിൽ നാരദന്റെയും, ആരണ്യത്തിൽ അഗസ്ത്യന്റെയും, കിഷ്കിന്ധയിൽ സുഗ്രീവന്റെയും, യുദ്ധത്തിൽ വിഭീഷണന്റെയും സ്തുതികളും, ലക്ഷ്മണോപദേശം, താരോപദേശം, കൌസല്യോപദേശം തുടങ്ങിയ ആധ്യാത്മികോദ്ബോധനങ്ങളും, ഉത്തരകാണ്ഡത്തിലെ രാമഗീത, രാമഹൃദയം, രാമോപനിഷത്ത് തുടങ്ങിയ ഭാഗങ്ങളും, ഈ കൃതിയുടെ പര്യായങ്ങളായി ഇതിൽ തന്നെ ഉപയോഗിച്ചിട്ടുള്ള അധിരാമസംഹിത , അധ്യാത്മചരിതം , പുരാണോത്തമം തുടങ്ങിയ സവിശേഷശൈലികളും രാമകഥയിൽ കവി ബോധപൂർവം സന്നിവേശിപ്പിക്കാൻ വിജയകരമായി ശ്രമിച്ച പല വിശിഷ്ടാശയങ്ങളെയും വിളിച്ചോതുന്നു.
വാല്മീകി രാമായണവുമായുള്ള വ്യത്യാസങ്ങൾ
വാല്മീകിരാമായണം, അധ്യാത്മരാമായണ കർത്താവിന് നല്ലപോലെ പരിചിതമായിരുന്നുവെന്നതിനു തർക്കമില്ല.
എങ്കിലും തന്റെ ലക്ഷ്യത്തെ സാധൂകരിക്കാനും സ്ഥിരീകരിക്കാനും വിശദാംശങ്ങളിൽ പല പുതിയ കല്പനകളും സംവിധാനങ്ങളും അധ്യാത്മരാമായണകവി കൈക്കൊണ്ടിട്ടുണ്ട്.
അയോധ്യാകാണ്ഡത്തിൽ നാരദൻ രാമനെ സന്ദർശിക്കുന്നതും അദ്ദേഹത്തിന്റെ ജനനോദ്ദേശ്യത്തെപ്പറ്റി ഉദ്ബോധിപ്പിക്കുന്നതും തുടർന്ന് രാമൻ വനവാസപ്രതിജ്ഞ ചെയ്യുന്നതും അവതാരകഥയ്ക്ക് ശക്തി വർധിപ്പിക്കാൻ അധ്യാത്മരാമായണകാരൻ കൂട്ടിച്ചേർത്തതാണ്.
വസിഷ്ഠൻ രാമന്റെ അവതാരമഹത്ത്വത്തെപ്പറ്റി ഭരതനെ ഉദ്ബോധിപ്പിക്കുന്ന ഭാഗം വാല്മീകിരാമായണത്തിലില്ല.
രാമനെ, വിഷ്ണുവാണെന്നു മനസ്സിലാക്കി കൈകേയി കാട്ടിൽ പോയി രാമനോട് മാപ്പു ചോദിക്കുന്ന ഭാഗം-ഇത് എഴുത്തച്ഛൻ വിട്ടുകളഞ്ഞിരിക്കുന്നു-അധ്യാത്മരാമായണത്തിലെ മറ്റൊരു മൌലിക സൃഷ്ടിയാണ്.
അതുപോലെതന്നെയാണ് രാവണന് അപഹരിക്കാൻ തക്ക പാകത്തിൽ ഒരു മായാസീതയെ സൃഷ്ടിച്ചുവെന്ന കല്പനയും.
സീതയ്ക്ക് രാക്ഷസസ്പർശം കൂടാതെ കഴിയുവാനും രാവണവധാനന്തരം അഗ്നിയിൽനിന്ന് സീതയെ വീണ്ടെടുക്കുന്ന കഥ കൂടുതൽ യുക്തിസഹമാക്കുവാനും കവി പ്രയോഗിച്ച ഒരു പൊടിക്കൈയാണിത്.
സ്വയംപ്രഭ രാമനെ സന്ദർശിക്കുന്നതും ഹനുമാൻ കുരുവിയെപ്പോലെ ചെറുതായി അശോകവനത്തിൽ സീതയുടെ മുന്നിൽ പ്രത്യക്ഷപ്പെടുന്നതും കാലനേമിയുടെ കഥയും ആദികവി പറയാത്തവയാണ്.
മൃതസഞ്ജീവനി കൊണ്ടുവരാൻ വാല്മീകി ഹനുമാനെ കൈലാസത്തിലേക്ക് അയക്കുമ്പോൾ അധ്യാത്മരാമായണ കർത്താവു ചെയ്യുന്നത് ക്ഷീരസമുദ്രത്തിലെ ദ്രോണപർവതത്തിലേക്ക് അയക്കുകയാണ്.
അതുപോലെ രാവണൻ ഹോമം നടത്തുന്നതിനെയും കപികൾ മണ്ഡോദരിയേയും മറ്റും ഉപദ്രവിച്ച് അത് മുടക്കുന്നതിനെയും പറ്റി വാല്മീകി ഒന്നും പറയുന്നില്ല.
പട്ടാഭിഷേകത്തിനുശേഷം ഹനുമാൻ ഹിമാലയത്തിൽ തപസ്സിനുപോയി എന്ന പരാമർശം, ഉത്തരകാണ്ഡത്തിൽ വിവരിച്ചിരിക്കുന്ന ബാലിസുഗ്രീവോത്പത്തി, രാവണസനൽകുമാരസംവാദം തുടങ്ങിയവയും അധ്യാത്മരാമായണത്തിലെ പുതിയ കല്പനകളാണ്.
അധ്യാത്മരാമായണത്തിന്റെ പ്രചാരം
അധ്യാത്മരാമായണം എന്ന കൃതിക്ക് പ്രാചീനത കുറവാണെങ്കിൽ, അതിന്റെ പ്രചാരത്തിന് അതിലും വളരെ കുറച്ച് പഴക്കമേയുള്ളു.
ഭാരതത്തിൽ തന്നെ ഇതിന് സാർവത്രികപ്രചാരം സിദ്ധിച്ചിട്ടില്ല.
എന്നാൽ ഇതിൽ അന്തർഹിതമായിട്ടുള്ള ലക്ഷ്മണോപദേശം, രാമഗീത, ആദിത്യഹൃദയം, അഗസ്ത്യസുതീക്ഷ്ണസംവാദം തുടങ്ങിയ ഭാഗങ്ങൾക്ക് ഭാരതത്തിന്റെ പല ഭാഗങ്ങളിലും, (വിവിധ പാഠഭേദങ്ങളോടുകൂടി) ഭക്തന്മാരുടെ ഇടയിൽ നല്ല സ്ഥാനമുണ്ട്.
വ്യാഖ്യാനങ്ങളും, വിവർത്തനങ്ങളും.
ഭക്തിപ്രസ്ഥാനത്തിന്റെ വളർച്ചയ്ക്ക് സഹായകമായ ശക്തിയേറിയ ഒരു ഘടകം എന്ന നിലയിലാണ് അധ്യാത്മരാമായണത്തിന്റെ പ്രചാരം.
20-ആം നൂറ്റാണ്ടിൽ ഹിന്ദിയിൽ ഉണ്ടായിട്ടുള്ള ഏതാനും വിവർത്തനങ്ങൾ മൂലത്തിന്റെ അർഥം പറഞ്ഞുപോകുന്നതേയുള്ളു.
ഒറിയയിൽ ഇതിന് മൂന്ന് വിവർത്തനങ്ങളുണ്ട്.
ബംഗാളി , മറാഠി , ഗുജറാത്തി തുടങ്ങിയ ഭാഷകളിൽ ഇതിന് കാര്യമായ ഭാഷാന്തരങ്ങളൊന്നും കാണാനില്ല.
അധ്യാത്മരാമായണത്തിന് മലയാളത്തിൽ ഉണ്ടായിട്ടുള്ള വിവർത്തനം പ്രസിദ്ധമാണ്.
തുഞ്ചത്ത് എഴുത്തച്ഛന്റെ അധ്യാത്മരാമായണം വിവിധ രാമായണകഥാഖ്യാനങ്ങളിലെന്നല്ല, മലയാള ഭാഷാസാഹിത്യചരിത്രത്തിന്റെ വളർച്ചയിലും ഒരു സുവർണാധ്യായം കുറിച്ചു.
എഴുത്തച്ഛന്റെ പ്രധാന കൃതികളിൽ ആദ്യത്തേതും ഏറ്റവും പ്രചാരമുള്ളതുമാണിത്.
അധ്യാത്മരാമായണമിദമെത്രയു- മത്യുത്തമോത്തമം മൃത്യുഞ്ജയപ്രോക്തം, അധ്യയനം ചെയ്കിൽ മർത്ത്യനജ്ജൻമനാ മുക്തിസിദ്ധിക്കുമതിനില്ല സംശയം
എന്ന ഫലശ്രുതി യുദ്ധകാണ്ഡത്തിന്റെ അവസാനത്തിൽ കാണുന്നത് അക്കാലത്തെ രാമഭക്തന്മാരുടെ വിശ്വാസത്തെ സ്ഫുടീകരിക്കുന്നു.
ഭക്തിസംവർധകമാംവണ്ണം ഭാഷാനുവാദം ചെയ്യപ്പെട്ടിരിക്കുന്ന ഈ കൃതി മൂലത്തിലെ ഗുണോത്തരഭാഗങ്ങളെ സ്വീകരിച്ചും ശുഷ്കഭാഗങ്ങൾ ഉപേക്ഷിച്ചും യഥോചിതം സങ്കോചവികാസങ്ങൾ സൃഷ്ടിച്ചും രസാനുഗുണമായ പദവിന്യാസങ്ങൾ വരുത്തിയും പുനസംവിധാനം ചെയ്യപ്പെട്ടിട്ടുള്ള ഒരു മഹൽസാഹിത്യസൃഷ്ടിയാണ്.
എഴുത്തച്ഛന്റെ അധ്യാത്മരാമായണത്തിന്റെ അനുബന്ധമായി ചേർത്തിരിക്കുന്ന ഉത്തരരാമായണം അദ്ദേഹം തന്നെ ചെയ്ത വിവർത്തനമാണോ എന്ന കാര്യത്തിൽ പണ്ഡിതന്മാർ ഏകാഭിപ്രായക്കാരല്ല.
മുദ്രിത പ്രസാധനങ്ങൾ
വള്ളത്തോൾ നാരായണമേനോൻ വാല്മീകിരാമായണം തർജുമചെയ്ത് പ്രസിദ്ധപ്പെടുത്തുന്നതുവരെ (1909) മലയാളികൾക്ക് രാമകഥയെ സമീപിക്കാനുള്ള ഏറ്റവും സുഗമമായ രാജപാത എഴുത്തച്ഛന്റെ അധ്യാത്മരാമായണം ആയിരുന്നു.
അതിനുശേഷവും അതിന്റെ സ്ഥാനത്തിനു വലിയ മാറ്റം ഉണ്ടായിട്ടില്ല.
ഉത്രം തിരുനാൾ മാർത്താണ്ഡവർമ്മ രാജാവിന്റെ സദസ്യനും കഥകളി കലാപണ്ഡിതനും നടനുമായിരുന്ന ഈശ്വരപിള്ള വിചാരിപ്പുകാർ 1853-ൽ എഴുത്തച്ഛന്റെ കൃതി ആദ്യമായി, തന്റെ കേരളവിലാസം അച്ചുകൂടത്തിൽനിന്ന് മുദ്രണം ചെയ്ത് പ്രകാശിപ്പിച്ചു.
മുദ്രിത പ്രസാധനങ്ങൾ സാർവത്രികമാകുന്നതുവരെ അധ്യാത്മരാമായണത്തിന്റെ പ്രതികൾ ഓലയിൽ പകർത്തി എഴുതി പ്രചരിപ്പിക്കുന്നതിൽ നരിക്കുനി ഉണ്ണീരിക്കുട്ടിവൈദ്യൻ (1848-1909) എന്ന പണ്ഡിതൻ മുൻകൈയെടുത്തിരുന്നതായി പറയപ്പെടുന്നു.
കുണ്ടൂർ നാരായണമേനോൻ (1861-1936) ഇത് വൃത്താനുവൃത്തം വിവർത്തനം നടത്തിയിട്ടുണ്ടെങ്കിലും അത് അച്ചടിച്ച് പുറത്തുവന്നിട്ടില്ല.
എന്നാൽ കൊട്ടാരത്തിൽ ശങ്കുണ്ണി (1855-1937)യുടെ തർജുമ പ്രസിദ്ധീകൃതമായിട്ടുണ്ട് (1912).
പേട്ടയിൽ രാമൻപിള്ള ആശാൻ (1842-1937) രാമായണത്തെ അധികരിച്ച് തിരുവനന്തപുരത്ത് നടത്തിയ ചില പ്രഭാഷണങ്ങളുടെ സമാഹാരമാണ് അധ്യാത്മരാമായണ സദാചാരങ്ങൾ എന്ന കൃതി.
കെ.സാംബശിവശാസ്ത്രി (1879-1946) എഴുത്തച്ഛന്റെ അധ്യാത്മരാമായണത്തിന് സമഗ്രമായ ഒരു വ്യാഖ്യാനം എഴുതി.
കെ.സി. കേശവപിള്ള (1868-1914) അതിലെ ലക്ഷ്മണോപദേശ ത്തിന് മാത്രമായി തത്ത്വബോധിനി എന്ന വ്യാഖ്യാനവും രചിച്ചിട്ടുണ്ട്.
അവലംബം പുറത്തേക്കുള്ള കണ്ണികൾ http://www.esamskriti.com/essay-chapters/Adhyatma-Ramayana,-The-Spiritual-Version-of-the-Story-of-Sri-Rama-1.aspx http://spiritualsbooks.blogspot.in/2011/06/adhyatma-ramayana-sanskrit-text-with.html http://shodhganga.inflibnet.ac.in/bitstream/10603/1545/6/06_chapter%201.pdf http://www.vedicbooks.net/adhyatma-ramayana-p-10519.html https://rapidshare.com/#!download%7C474p1%7C256354876%7Cmalram.pdf%7C1589%7C0%7C0 കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അധ്യാത്മരാമായണം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
സാലറി ചലഞ്ച് (2018)
2018 ൽ കേരളത്തിലുണ്ടായ പ്രളയക്കെടുതിയിൽ നിന്നും കേരളത്തെ കൈപിടിച്ച് ഉയർത്താൻ സർക്കാർ ജീവനക്കാർ, പ്രവാസികൾ എന്നിവരുടെ മുന്നിലേക്ക് സംസ്ഥാന സർക്കാർ വച്ച ഒരു ധനസമാഹരണ യജ്ഞമായിരുന്നു സാലറി ചലഞ്ച് എന്നപേരിൽ അറിയപ്പെട്ടത്.
പ്രളയാനന്തര കേരളത്തിന്റെ പുനർനിർമ്മാണത്തിന് വേണ്ടി, മുഖ്യമന്ത്രിയുടെ ദുരിതാശ്വാസ നിധിയിലേക്ക് നിശ്ചിത തുക സംഭാവന ചെയ്തുകൊണ്ട് സർക്കാർ ജീവനക്കാർ, വിദേശ മലയാളികൾ തുടങ്ങിയവർക്ക് ഇതിന്റെ ഭാഗമാകാം.
2018 ൽ കേരളത്തിൽ സംഭവിച്ച പ്രളയത്തെത്തുടർന്നു 31,000 കോടി രൂപയുടെ നാശനഷ്ടമാണ് സംസ്ഥാനത്ത് സംഭവിച്ചതായി യൂൻ കണക്കാക്കിയിരുന്നത്.
ഇതേത്തുടർന്നാണ് സർക്കാർ ജീവനക്കാർ ഒരുമാസത്തെ ശമ്പളത്തിന് തുല്യമായ തുക മുഖ്യമന്ത്രിയുടെ ദുരിതാശ്വാസ നിധിയിലേക്ക് സംഭാവനയായി നൽകുവാൻ സംസ്ഥാന ഗവണ്മെന്റ് ആവശ്യപ്പെട്ടത്.
പ്രളയത്തിൽ എല്ലാം നഷ്ടപ്പെട്ട‌് നിസ്സഹായരായ ജനതയ‌്ക്ക‌് പുതുജീവിതം നൽകി കൈപിടിച്ചുയർത്താനുള്ള സർക്കാർ ശ്രമത്തിന്റെ ഭാഗമായിരുന്നു ഈ ചലഞ്ച്.
ജീവനക്കാരുടെ പ്രതികരണം
സാലറി ചലഞ്ച‌് വഴി സംസ്ഥാന സർക്കാർ പ്രതീക്ഷിച്ചത് 1500 കോടി രൂപയാണ്.
എന്നാൽ പത്ത‌് മാസംകഴിഞ്ഞപ്പോൾ തന്നെ 1500 കോടി എന്ന ലക്ഷ്യം മറികടക്കുവാൻ സാധിച്ചു.
80 ശതമാനത്തിന് മുകളിൽ ജീവനക്കാർ ഈ ചലഞ്ച് ഏറ്റെടുത്തു.
രാജ്യത്ത‌് ആദ്യമായാണ‌് ഇത്രയും വലിയ തുക സർക്കാർ–-പൊതുമേഖലാ സ്ഥാപനങ്ങളിലെ ജീവനക്കാരുടെ സംഭാവനയായി ലഭിക്കുന്നത‌്.
2019 ഏപ്രിൽ വരെയുള്ള കണക്കുകൾ പ്രകാരം മുഖ്യമന്ത്രിയുടെ ദുരിതാശ്വാസനിധിയിലേക്ക‌് വ്യക്തികളും സ്ഥാപനങ്ങളും 3977.11 കോടിരൂപ സംഭാവന ചെയ്തു.
സാലറി ചലഞ്ച് പദ്ധതിയുടെ ഭാഗമായി മുഖ്യമന്ത്രിയുടെ ദുരിതാശ്വാസ നിധിയിലേക്ക് ഒരു മാസത്തെ ശമ്പളം സംഭാവന ചെയ്യുന്നതിന് എതിർപ്പുള്ളവർ വിസമ്മതപത്രം നൽകണമെന്ന്  ജീവനക്കാരോട് ആവശ്യപ്പെട്ടത് ചെറിയതോതിലുള്ള പ്രതിക്ഷേധങ്ങൾക്ക് ഇടയാക്കി.
സാഹിത്യ വിനോദസഞ്ചാരം ഇംഗ്ലീഷ് വിലാസം https://ml.wikipedia.org/wiki/Literary_tourism
സാഹിത്യസൃഷ്ടികളിൽ നിന്നുള്ള സ്ഥലങ്ങളും സംഭവങ്ങളും അവയുടെ രചയിതാക്കളുടെ ജീവിതവും കൈകാര്യം ചെയ്യുന്ന ഒരു തരം സാംസ്കാരിക ടൂറിസമാണ് ലിറ്റററി ടൂറിസം അല്ലെങ്കിൽ സാഹിത്യ വിനോദസഞ്ചാരം എന്ന് അറിയപ്പെടുന്നത്.
ഒരു സാങ്കൽപ്പിക കഥാപാത്രം സ്വീകരിച്ച വഴി പിന്തുടരുക, ഒരു നോവലുമായി ബന്ധപ്പെട്ട പ്രത്യേക സ്ഥലം അല്ലെങ്കിൽ എഴുത്തുകാരന്റെ വീട് സന്ദർശിക്കുക, ഒരു നോവലിസ്റ്റ്, അല്ലെങ്കിൽ കവിയുടെ ശവകുടീരം സന്ദർശിക്കുക എന്നിവ ഇതിൽ ഉൾപ്പെടാം.
ചില പണ്ഡിതന്മാർ ലിറ്റററി ടൂറിസത്തെ സമകാലിക മതേതര തീർത്ഥാടനമായി കാണുന്നു.
തോമസ് ഹാർഡി വേ പോലുള്ള എഴുത്തുകാരുമായി ബന്ധപ്പെട്ട ദീർഘദൂര നടത്ത റൂട്ടുകളും ഉണ്ട്.
സ്ഥലങ്ങൾ രചനയെ എങ്ങനെ സ്വാധീനിച്ചുവെന്നതിലും അതേ സമയം എഴുത്ത് എങ്ങനെ സ്ഥലം സൃഷ്ടിച്ചുവെന്നതിലും ലിറ്റററി ടൂറിസ്റ്റുകൾക്ക് പ്രത്യേക താത്പര്യമുണ്ട്.
ഒരു സാഹിത്യ വിനോദസഞ്ചാരിയാകാൻ നിങ്ങൾക്ക് പുസ്തക സ്നേഹവും അന്വേഷണാത്മക മനോഭാവവും മാത്രമേ ആവശ്യമുള്ളൂ; എന്നിരുന്നാലും, നിങ്ങളുടെ വഴിയിൽ നിങ്ങളെ സഹായിക്കാൻ സാഹിത്യ ഗൈഡുകൾ, സാഹിത്യ ഭൂപടങ്ങൾ, സാഹിത്യ ടൂറുകൾ എന്നിവയുണ്ട്.
എഴുത്തുകാരുമായി ബന്ധപ്പെട്ട നിരവധി മ്യൂസിയങ്ങളുമുണ്ട്, ഇവ സാധാരണയായി ഒരു എഴുത്തുകാരന്റെ ജനനവുമായി ബന്ധപ്പെട്ട കെട്ടിടങ്ങളിലോ അവരുടെ വീട് പോലുള്ള സ്ഥലങ്ങളിലോ ആണ്.
സ്ട്രാറ്റ്‌ഫോർഡ്-ഓൺ-അവോണിലെ ഷേക്സ്പിയറുടെ ജന്മസ്ഥലമെന്ന് വിശ്വസിക്കപ്പെടുന്ന ജോൺ ഷേക്സ്പിയറുടെ വീട്.
മിക്ക സാഹിത്യ ടൂറിസവും പ്രസിദ്ധമായ കൃതികളിൽ ശ്രദ്ധ കേന്ദ്രീകരിച്ചിട്ടുള്ളവയാണ്.
അതേ സമയം ടൂറിസത്തെ പ്രത്യേകമായി പ്രോത്സാഹിപ്പിക്കുന്നതിനായി എഴുതിയ കൂടുതൽ ആധുനിക കൃതികളെ ടൂറിസം ഫിക്ഷൻ എന്ന് വിളിക്കുന്നു.
സാങ്കൽപ്പിക കഥകളിലെ യഥാർത്ഥ സ്ഥലങ്ങൾ എങ്ങനെ സന്ദർശിക്കാമെന്ന് കാണിക്കുന്ന കഥയ്ക്കുള്ളിലെ യാത്രാ ഗൈഡുകൾ ആധുനിക ടൂറിസം ഫിക്ഷനിൽ ഉൾപ്പെടുത്താം.
പ്രസിദ്ധീകരണത്തിലെ സമീപകാല സാങ്കേതിക മുന്നേറ്റങ്ങൾക്കൊപ്പം, ഡിജിറ്റൽ ടൂറിസം ഫിക്ഷൻ പുസ്തകങ്ങൾക്ക് കഥയുമായി ബന്ധപ്പെട്ട ടൂറിസം വെബ്‌സൈറ്റുകളിലേക്ക് നേരിട്ടുള്ള ലിങ്കുകൾ പിന്തുടരാൻ സാഹിത്യ ടൂറിസ്റ്റുകളെ അനുവദിക്കും.
പുതിയ ഇ-റീഡിംഗ് ഉപകരണങ്ങളായ കിൻഡിൽ, ഐപാഡ്, ഐഫോൺ, സ്മാർട്ട് ഫോണുകൾ, ടാബ്‌ലെറ്റുകൾ, സാധാരണ ഡെസ്‌ക്‌ടോപ്പ്, ലാപ്‌ടോപ്പ് കമ്പ്യൂട്ടറുകൾ എന്നിവയിൽ ഇത് ചെയ്യാൻ കഴിയും.
സ്റ്റോറിയിലെ ഈ ലിങ്കുകൾ വായനക്കാർക്ക് വെബ് തിരയലുകൾ നടത്താതെ യഥാർത്ഥ സ്ഥലങ്ങളെക്കുറിച്ച് തൽക്ഷണം അറിയാൻ അനുവദിക്കുന്നു.
ടൂറിസം ഫിക്ഷൻ സാങ്കേതികവിദ്യ പ്രയോജനപ്പെടുത്തുന്ന ആദ്യത്തെ ക്ലാസിക് നോവൽ എഫ്. സ്കോട്ട് ഫിറ്റ്സ്ജെറാൾഡിന്റെ ദി സൈഡ് ഓഫ് പാരഡൈസ്: ഇന്ററാക്ടീവ് ടൂറിസം പതിപ്പ് , 2012 ൽ സൗത്ത് ഈസ്റ്റേൺ ലിറ്റററി ടൂറിസം ഓർഗനൈസേഷൻ പ്രസിദ്ധീകരിച്ചു.
യഥാർത്ഥ ജീവിതത്തിൽ ഫിറ്റ്സ്ജെറാൾഡ് പങ്കെടുത്തതും അമോറി ബ്ലെയ്ൻ എന്ന നോവലിലെ സാങ്കൽപ്പിക നായകൻ പങ്കെടുത്തതുമായ പ്രിൻസ്റ്റൺ സർവകലാശാലയുടെ ടൂറുകളിലേക്ക് ടൂറിസം പതിപ്പ് വെബ് ലിങ്കുകൾ വാഗ്ദാനം ചെയ്തു.
ടൂറിസം പതിപ്പ്, അമോറി എന്ന സാങ്കൽപ്പിക കഥാപാത്രം റോസലിൻഡുമായി പ്രണയത്തിലായതിന് സമാനമായി എഴുത്തുകാരൻ ഫിറ്റ്സ്ജെറാൾഡ് തന്റെ ഭാവി ഭാര്യ സെൽഡ സെയറുമായി പ്രണയത്തിലായ അലബാമയിലെ മോണ്ട്ഗോമറിയിലേക്കുള്ള ലിങ്കുകളും വാഗ്ദാനം ചെയ്തു.
രചയിതാവുമായൊ സാഹിത്യ സൃഷ്ടികളുമായൊ ബന്ധപ്പെട്ട സ്ഥലങ്ങർ സന്ദർശിക്കുന്നതിനു പുറമേ, സാഹിത്യ വിനോദ സഞ്ചാരികൾ പലപ്പോഴും ബുക്ക് സ്റ്റോർ ടൂറിസത്തിലും ഏർപ്പെടുന്നു.
സാഹിത്യ വിനോദസഞ്ചാരം കേരളത്തിൽ
മഹാകവി കുമാരനാശാൻ ബോട്ട് മുങ്ങി മരിച്ച മരിച്ച പല്ലനയാറിന്റെ തീരത്ത് കുമാരകോടിയിൽ നിർമ്മിച്ചിട്ടുള്ള സ്മാരകം സാഹിത്യ വിനോദസഞ്ചാരത്തിന്റെ ഉദാഹരണമാണ്.
ഒരു വശത്ത് നിന്ന് നോക്കിയാൽ ബോട്ടിൻ്റെയും മറുവശത്ത് നിന്ന് നോക്കിയാൽ തൂലികയുടെയും രൂപത്തിലുള്ള ഈ സ്മാരകത്തിനുള്ളിലാണ് ആശാന്റെ ശവകുടീരം സ്ഥിതി ചെയ്യുന്നത്.
ഒ.വി. വിജയൻ ഖസാക്കിന്റെ ഇതിഹാസം എന്ന പ്രശക്ത നോവലിൽ പ്രതിപാതിക്കുന്ന സ്ഥലങ്ങൾ സ്ഥിതി ചെയ്യുന്ന തസ്റാക്കും , അവിടെ പണി കഴിപ്പിച്ചിട്ടുള്ള ഒ.വി. വിജയൻ സ്മാരക മന്ദിരവുമാണ് മറ്റൊരു ഉദാഹരണം.
ലിറ്റററി ടൂറിസം ക്വാസുളു-നറ്റാൽ , ദക്ഷിണാഫ്രിക്ക യിൽ നാഷണൽ റിസർച്ച് ഫൗണ്ടേഷൻ ഫണ്ട് ചെയ്യുന്ന ഒരു പദ്ധതിയാണ്.
KZN ലിറ്റററി ടൂറിസം എന്ന പദ്ധതിക്ക് ഒരു സാഹിത്യ ഭൂപടമുണ്ട്, സാഹിത്യകാരന്മാരുടെ ജീവിതമോ കൃതിയോ ക്വാസുലു-നടാലിലെ നിർദ്ദിഷ്ട സ്ഥലങ്ങളുമായി ബന്ധിപ്പിച്ചിരിക്കുന്നു.
ഓരോ ഓതർ എൻട്രിയും, ഒരു ഹ്രസ്വ ജീവചരിത്രം, തിരഞ്ഞെടുത്ത ഗ്രന്ഥസൂചിക, മാപ്പിൽ തിരിച്ചറിഞ്ഞ സ്ഥലവുമായി ബന്ധപ്പെട്ട രചയിതാവിന്റെ സൃഷ്ടിയുടെ ഒരു ഭാഗം എന്നിവ ഉൾക്കൊള്ളുന്നു.
അവലംബം പുറംകണ്ണികൾ ക്വാസുളു-നറ്റാൽ പദ്ധതിയിലെ സാഹിത്യ ടൂറിസം Archived 2020-11-29 at the Wayback Machine
സാഹിത്യചോരണം ഇംഗ്ലീഷ് വിലാസം https://ml.wikipedia.org/wiki/Plagiarism
സാഹിത്യചോരണമെന്നത് മറ്റൊരാളുടെ വാക്കുകളോ ആശയങ്ങളോ ചിന്തകളോ സമ്മതം ഇല്ലാതെ മോഷ്ടിച്ചോ അനുകരിച്ചോ അവയെ അതേപടിയോ അല്ലെങ്കിൽ ലഘുവായ മാറ്റം വരുത്തിയോ തന്റെ സ്വന്തം സൃഷ്ടിയായി അവതരിപ്പിക്കുന്ന പ്രവൃത്തിയാണ്.
ഇത് ഒരു നിയമലംഘനം എന്നതിനെക്കാളുപരി ഒരു അധാർമ്മിക പ്രവൃത്തി എന്ന നിലയ്ക്കാണ് കരുതപ്പെടുന്നത്.
പല സാഹിത്യചോരണങ്ങളും കോപ്പിറൈറ്റ് ലംഘനത്തിലുൾപ്പെടാറുണ്ട്.
സാഹിത്യചോരണ ആരോപണങ്ങൾ
കാരൂർ സോമൻ എന്ന തൂലികാ നാമത്തിൽ യാത്രാവിവരണങ്ങൾ അടക്കമുള്ള പുസ്തകങ്ങൾ പ്രസിദ്ധീകരിച്ച ഡാനിയേൽ ജോസഫ് എന്ന എഴുത്തുകാരനെതിരെ 30 ഓളം ബ്ലോഗർമാരും എഴുത്തുകാരും സാഹിത്യചോരണ ആരോപണം ഉന്നയിച്ചു.
ഓൺലൈനിലും മറ്റുമായി അവർ പ്രസിദ്ധീകരിച്ച കുറിപ്പുകൾ അതെ പടി ഡാനിയൽ തന്റെ പുസ്തകത്തിൽ ഉപയോഗിച്ചു.
സാഹിത്യചോരണ ആരോപണം ഉയർന്നതിനെ തുടർന്ന് കാരൂർ സോമന്റെ പുസ്തകങ്ങൾ എല്ലാം പ്രസാധകർ തന്നെ പിൻവലിച്ചു.
ദീപ നിശാന്ത് ഇത്തരമൊരു ആരോപണത്തിന് വിധേയമായിരുന്നു.
എസ്. കലേഷ് എന്ന കവിയുടെ 'അങ്ങനെയിരിക്കെ മരിച്ചു ഞാൻ/നീ' എന്ന 2011ൽ പ്രസിദ്ധീകരിച്ച കവിത ദീപ നിശാന്ത് സ്വന്തം പേരിലാക്കി ചെറിയ ചില മാറ്റങ്ങളോടെ ഓൾ കേരള പ്രൈവറ്റ് കോളേജ്  ടീച്ചേഴ്സ് അസോസിയേഷന്റെ (എകെപിസിടിഎ) മാസികയിൽ 2018 നവംബർ ലക്കത്തിൽ 'അങ്ങനെയിരിക്കെ ' എന്ന പേരിൽ പ്രസിദ്ധീകരിച്ചു എന്നതായിരുന്നു പ്രശ്നം
സാഹിത്യ ചോരണ ആരോപണങ്ങൾ മിക്കവാറും എഴുത്തുകാർ നേരിടാറുണ്ട് എങ്കിലും ആരോപണം നേരിട്ടവർ പലരും അത് അംഗീകരിക്കാറില്ല.
സാൻ ഈ ലേഖനത്തിന്റെ വിഷയം വിക്കിപീഡിയയുടെ ശ്രദ്ധേയതനയം അനുസരിച്ച് ചോദ്യം ചെയ്യപ്പെട്ടിരിക്കുന്നു .
മലയാളചലച്ചിത്രത്തിലെ ഒരു സംവിധായകനും ഗാനരചയിതാവുമാണ് സാൻ ( Saan ) അഥവാ ഷഫിൻ ആണ്ടലാട്ട് .
ദ്വിഭാഷ ചിത്രമായ എൽസ യുടെ സംവിധാനവും തിരക്കഥയും ഗാനരചനയും നിർവഹിച്ചു.
ഹരീഷ് പേരടി , സജിത മഠത്തിൽ തുടങ്ങിയവർ പ്രധാന വേഷത്തിൽ അഭിനയിച്ച ദ്രൗപദി എന്നീ ചിത്രത്തിൽ ഗാനരചന ചെയുകയും ലാസ്‌റ് സപ്പർ എന്ന ഉണ്ണി മുകുന്ദൻ നായകനായ ചിത്രത്തിന്റെ അസിസ്റ്റന്റ് ഡയറക്ടർ ആയി പ്രവർത്തിക്കുകയും ചെയ്തു.
ഷൺമുഖൻ ആണ്ടലാട്ട്ന്റെയും ഫിലോമിന അണ്ടലാട്ടിന്റെയും മകനായി ജനിച്ചു.
സി. ഉണ്ണിക്കൃഷ്ണൻ ഇംഗ്ലീഷ് വിലാസം https://ml.wikipedia.org/wiki/C.
കേരളീയനായ ചിത്രകാരനാണ് സി. ഉണ്ണിക്കൃഷ്ണൻ .
കൊച്ചി -മുസിരിസ് ബിനാലെയുടെ 2014 ലെ രണ്ടാം പതിപ്പിൽ അവതരിപ്പിച്ച പേരിടാത്ത പ്രതിഷ്ടാപനത്തോടെ ശ്രദ്ധേയനായി.
ബിനാലെയിലെ ഏറ്റവും പ്രായം കുറഞ്ഞ പങ്കാളിയായിരുന്നു.
ഈ  പ്രതിഷ്ടാപനം 2014 ൽ ഷാർജയിൽ നടക്കുന്ന ബിനാലെയിലേക്ക് തെരഞ്ഞെടുത്തിട്ടുണ്ട്.
പാലക്കാട്  ഈറ്റ നെയ്ത്ത് തൊഴിൽ ചെയ്തുവരുന്ന കുടുംബത്തിൽ ചാമിയുടെയും  ദേവുവിന്റെയും മകനാണ്.
തൃശൂർ ഫൈനാർട്സ് കോളേജിൽ പഠിച്ചു.
ബിരുദപ്രദർശനത്തിൽ " ടോക് ടു ബ്രിക്സ് 'എന്ന പേരിലാണ് ഈ കലാസൃഷ്ടി പ്രദർശിപ്പിച്ചിരുന്നത്.
അവലംബം ↑ http://www.deshabhimani.com/news-special-vaaraanthapathippu-latest_news-430424.html%5Bപ്രവർത്തിക്കാത്ത+കണ്ണി%5D
സി. രാധാകൃഷ്ണൻ ഇംഗ്ലീഷ് വിലാസം https://ml.wikipedia.org/wiki/C.
_Radhakrshnan
സി. രാധാകൃഷ്ണൻ മലയാളത്തിലെ നോവലിസ്റ്റ്, കഥാകൃത്ത്, ചലച്ചിത്രകാരൻ എന്നീ നിലകളിൽ അറിയപ്പെടുന്നു.
ശാസ്ത്രജ്ഞനായും ശാസ്ത്രമാസികാ പത്രാധിപസമിതിയംഗമായും ജോലിചെയ്ത ഇദ്ദേഹം പത്രപ്രവർത്തനവും എഴുത്തും മുഖ്യകർമ്മമണ്ഡലമാക്കി.
ഭാരതീയ ജ്ഞാനപീഠ പുരസ്കാരസമിതി നൽകുന്ന മൂർത്തീദേവി പുരസ്കാരം 2013 ൽ ലഭിച്ചു.
ചക്കുപുരയിൽ രാധാകൃഷ്ണൻ എന്നാണ് മുഴുവൻ പേര്.
പരപ്പൂർ മഠത്തിൽ മാധവൻ നായരുടെയും ചക്കുപുരയിൽ ജാനകി അമ്മയുടെയും മകനായി 1939 ഫെബ്രുവരി 15-നു തിരൂരിൽ ജനിച്ചു.
കോഴിക്കോട് ഗുരുവായൂരപ്പൻ കോളേജിൽ നിന്നും പാലക്കാട് വിക്ടോറിയ കോളേജിൽ നിന്നുമായി അദ്ദേഹം വിദ്യാഭ്യാസം പൂർത്തിയാക്കി.
ഊർജ്ജതന്ത്രത്തിൽ ബിരുദാനന്തരബിരുദധാരിയാണ് അദ്ദേഹം.
മലയാളത്തിൽ അസ്തിത്വവാദാധിഷ്ഠിത ആധുനികതയുടെ കാലത്താണ് എഴുത്തുകാരൻ എന്ന നിലയിൽ സി.രാധാകൃഷ്ണൻ സജീവമാകുന്നത്.
അക്കാലത്തെ സാഹിത്യത്തിൽ പ്രകടമായിരുന്ന ദാർശനികദുരൂഹത തന്റെ എഴുത്തിൽ ബോധപൂർവ്വം ഇദ്ദേഹം ഒഴിച്ചു നിർത്തി.
ഇദ്ദേഹത്തിന്റെ കൃതികളിൽ വള്ളുവനാടൻ ഗ്രാമവും മഹാനഗരവും മാറിമാറി വരുന്ന പശ്ചാത്തലമാണ്.
സാധാരണ മനുഷ്യരുടെ ജീവിതചിത്രണത്തിലൂടെ വൈവിദ്ധ്യവും വൈചിത്ര്യവും നിറഞ്ഞ ജീവിതചിത്രണമാണ് ഇദ്ദേഹം നടത്തിയത്.
മന:ശാസ്ത്രത്തിന്റേയും ഭൗതികശാസ്ത്രത്തിന്റേയും ഉൾക്കാഴ്ചകൾ ഈ രചനകളിൽ പശ്ചാത്തലമായി നിലക്കൊള്ളുന്നു.
കണ്ണിമാങ്ങകൾ, അഗ്നി എന്നീ ആദ്യകാല നോവലുകൾ ഗ്രാമജീവിതം പശ്ചാത്തലമായുള്ളവയാണ്.
പുഴ മുതൽ പുഴ വരെ, എല്ലാം മായ്ക്കുന്ന കടൽ എന്നീ നോവലുകൾക്കു ശേഷം ബൃഹത്തായ രചനകളാണ് അധികവും അദ്ദേഹം പ്രകാശിപ്പിച്ചത്.
സ്പന്ദമാപിനികളേ നന്ദി മുതലുള്ള രചനകൾ ഈ വിഭാഗത്തിൽ പെടുന്നു.
എഴുത്തച്ഛന്റെ ജീവിതത്തെ ആധാരമാക്കി എഴുതിയ തീക്കടൽ കടഞ്ഞ് തിരുമധുരം മലയാളത്തിലെ വ്യത്യസ്തമായ നോവലാണ്.
കേരളത്തിലെ പല പത്രങ്ങളുടെയും മാസികകളുടെയും ലേഖകനും പത്രാധിപരുമായി അദ്ദേഹം പ്രവർത്തിച്ചിട്ടുണ്ട്.
മലയാള മനോരമ , വീക്ഷണം , മാധ്യമം , എന്നീ പത്രങ്ങൾ അവയിൽ പെടും.
ഇന്ത്യൻ ദേശീയ ചലച്ചിത്ര മേളയുടെ അവാർഡ് കമ്മിറ്റിയുടെയും ഇന്ത്യൻ പനോരമ ചലച്ചിത്ര തിരഞ്ഞെടുപ്പ് കമ്മിറ്റിയുടെയും അംഗമായി അദ്ദേഹം പ്രവർത്തിച്ചിട്ടുണ്ട്.
പേട്രിയട്ട്, ടൈംസ് ഓഫ് ഇന്ത്യ , തുടങ്ങിയ പത്രങ്ങൾക്കുവേണ്ടിയും അദ്ദേഹം ജോലിചെയ്തു.
അദ്ദേഹത്തിന്റെ കൃതികൾ പല ഇന്ത്യൻ ഭാഷകളിലേക്കും വിദേശ ഭാഷകളിലേക്കും വിവർത്തനം ചെയ്യപ്പെട്ടിട്ടുണ്ട്.
മലയാളത്തിലെ ഏറ്റവും വായിക്കപ്പെട്ട വിവാദ നോവലുകളിൽ ഒന്നായിരുന്നു നക്സലിസത്തെ ആസ്പദമാക്കി അദ്ദേഹം രചിച്ച മുൻപേ പറക്കുന്ന പക്ഷികൾ.
ചലച്ചിത്രങ്ങൾ സംവിധാനം ചെയ്ത ചിത്രങ്ങൾ ക്രമസംഖ്യ ചിത്രം വർഷം അഭിനേതാക്കൾ 1 അഗ്നി 1978 മധു, വിധുബാല 2 പുഷ്യരാഗം 1979 3 കനലാട്ടം 1979 4 ഒറ്റയടിപ്പാതകൾ 1993
രചന ക്രമസംഖ്യ ചിത്രം വർഷം സംവിധാനം കുറിപ്പുകൾ 1 പ്രിയ 1970 മധു കഥ, തിരക്കഥ, സംഭാഷണം 2 തുലാവർഷം 1976 എൻ. ശങ്കരൻ നായർ കഥ, തിരക്കഥ, സംഭാഷണം 3 പാൽക്കടൽ 1976 സി. രാധാകൃഷ്ണൻ കഥ, തിരക്കഥ, സംഭാഷണം, സംവിധാനം 4 അഗ്നി 1976 ടി.കെ. പ്രസാദ് കഥ, തിരക്കഥ, സംഭാഷണം 5 പുഷ്യരാഗം 1979 സി. രാധാകൃഷ്ണൻ കഥ, തിരക്കഥ, സംഭാഷണം, സംവിധാനം 6 കനലാട്ടം 1979 സി. രാധാകൃഷ്ണൻ കഥ, തിരക്കഥ, സംഭാഷണം, സംവിധാനം 7 പിൻനിലാവ് 1983 പി.ജി. വിശ്വംഭരൻ കഥ, തിരക്കഥ, സംഭാഷണം 8 അവിടത്തെപ്പോലെ ഇവിടെയും 1985 കെ.എസ്. സേതുമാധവൻ കഥ (തിരക്കഥയും സംഭാഷണവും ജോൺ പോൾ ) 9 ഒറ്റയടിപ്പാതകൾ 1993 സി. രാധാകൃഷ്ണൻ കഥ, തിരക്കഥ, സംഭാഷണം, സംവിധാനം 10 ഭാഗ്യവാൻ 1994 സുരേഷ് ഉണ്ണിത്താൻ കഥ, തിരക്കഥ, സംഭാഷണം പുരസ്കാരങ്ങൾ മൂർത്തീദേവി പുരസ്കാരം (2013) - തീക്കടൽ കടഞ്ഞ് തിരുമധുരം കേന്ദ്ര സാഹിത്യ അക്കാദമി പുരസ്കാരം ( 1989 ) - സ്പന്ദമാപിനികളേ നന്ദി കേരള സാഹിത്യ അക്കാദമി പുരസ്കാരം ( 1962 ) - നിഴൽപ്പാടുകൾ വയലാർ പുരസ്കാരം ( 1990 ) - മുൻപേ പറക്കുന്ന പക്ഷികൾ മഹാകവി ജി. പുരസ്കാരം ( 1993 ) - വേർപാടുകളുടെ വിരൽപ്പാടുകൾ മൂലൂർ പുരസ്കാരം സി.പി. മേനോൻ പുരസ്കാരം (ആലോചന) അച്ച്യുതമേനോൻ പുരസ്കാരം (മുൻപേ പറക്കുന്ന പക്ഷികൾ) അബുദാബി മലയാളി സമാജം പുരസ്കാരം (1988) (മുൻപേ പറക്കുന്ന പക്ഷികൾ) പണ്ഡിറ്റ് കുറുപ്പൻ പുരസ്കാരം ദേവി പ്രസാദം പുരസ്കാരം ലളിതാംബിക അന്തർജനം പുരസ്കാരം (മലയാള സാഹിത്യത്തിനുള്ള സമഗ്ര സംഭാവനകളെ മുൻ‌നിർത്തി) അങ്കണം അവാർഡ് 2008 2010-ൽ കേരളസാഹിത്യ അക്കാദമിയുടെ വിശിഷ്ടാംഗത്വം 2011-ലെ വള്ളത്തോൾ പുരസ്കാരം 2012-ൽ അമൃത കീർത്തി പുരസ്‌കാരം എഴുത്തച്ഛൻ പുരസ്കാരം - 2016 മലയാള സാഹിത്യത്തിൽ  അദ്ദേഹത്തിന്റെ സമഗ്ര സംഭാവനകൾക്കുള്ള നാലപ്പാടൻ അവാർഡ് 2016 (നാലപ്പാടൻ സ്മാരക സാംസ്കാരിക സമിതി-എൻഎംസിഎസ്) 2023 ൽ ശിഹാബ് തങ്ങൾ പഠന ഗവേഷണ കേന്ദ്രത്തിന്റെ ശിഹാബ് തങ്ങൾ കർമ്മ ശ്രേഷ്ഠ പുരസ്‌കാരത്തിന് അർഹനായി സി. രാധാകൃഷ്ണന്റെ കൃതികൾ ആകാശത്തിൽ ഒരു വിടവ് തീക്കടൽ കടഞ്ഞ് തിരുമധുരം ഉള്ളിൽ ഉള്ളത് ഇനിയൊരു നിറകൺചിരി കരൾ പിളരും കാലം മുൻപേ പറക്കുന്ന പക്ഷികൾ വേർപാടുകളുടെ വിരൽപ്പാടുകൾ ഇവിടെ എല്ലാവർക്കും സുഖം തന്നെ സ്പന്ദമാപിനികളേ നന്ദി പുള്ളിപ്പുലികളും വെള്ളിനക്ഷത്രങ്ങളും പുഴ മുതൽ പുഴ വരെ എല്ലാം മായ്ക്കുന്ന കടൽ ആലോചന നാടകാന്തം കന്നിവിള കാനൽത്തുള്ളികൾ മൃണാളം വേരുകൾ പടരുന്ന വഴികൾ നിഴൽപ്പാടുകൾ തമസോ മാ ഊടും പാവും രണ്ടു ദിവസത്തെ വിചാരണ കങ്കാളികൾ നിലാവ് തേവിടിശ്ശി അസതോ മാ അമൃതം ആഴങ്ങളിൽ അമൃതം കാസ്സിയോപ്പിയക്കാരൻ കാസ്റ്റലിനോ ഒരു വിളിപ്പാടകലെ കണ്ട്രോൾ പാനൽ ദൃക്‌സാക്ഷി അതിരുകൾ കടക്കുന്നവർ - സ്വപ്ന പരമ്പര ഉൾപ്പിരിവുകൾ കുറെക്കൂടി മടങ്ങിവരാത്തവർ ഇടുക്കുതൊഴുത്ത് കൈവഴികൾ പിൻ നിലാവ് (സിനിമ) ഇവൾ അവരിൽ ഒരുവൾ ശ്രുതി അമാവാസികൾ ഗീതാദർശനം The stuff and style of the Universe അവലംബം ↑ ↑ ↑ http://www.stateofkerala.in/blog/2012/09/23/c-radhakrishnan-wins-amritha-keerthi-puraskaram/%5Bപ്രവർത്തിക്കാത്ത+കണ്ണി%5D ↑ ↑ ↑ {{ cite news }} : Check date values in: | accessdate= and | date= ( help ) CS1 maint: unrecognized language ( link ) പുറത്തുനിന്നുള്ള കണ്ണികൾ ചിന്ത.
കോം Archived 2007-07-07 at the Wayback Machine സി രാധാകൃഷ്ണൻ .
ഇൻഫോ ഹിന്ദു ദിനപത്രത്തിൽ വന്ന ലേഖനം Archived 2008-01-05 at the Wayback Machine സിനിമ ഓഫ് മലയാളം .
നെറ്റ് Archived 2006-12-11 at the Wayback Machine മലയാളം വാരിക, 2012 ജനുവരി 13 Archived 2016-03-06 at the Wayback Machine മലയാളം വാരിക, 2012 ജൂലൈ 06 Archived 2016-03-06 at the Wayback Machine
അശാന്തിയുടെ വേനലിലെ കുളിര് എന്ന ഉപന്യാസം രചിച്ചു
സി.എം. ദിനേശ് മണി ഇംഗ്ലീഷ് വിലാസം https://ml.wikipedia.org/wiki/C.
M._Dinesh_mani
സി.പി.ഐ.എം സംസ്ഥാന കമ്മിറ്റി അംഗവും എറണാകുളം ജില്ലാ സെക്രട്ടറിയുമാണ് സി.എം. ദിനേശ് മണി (ജനനം :15 മേയ് 1950).
പന്ത്രണ്ടാം കേരള നിയമസഭയിൽ പള്ളുരുത്തിയിൽ നിന്നുള്ള അംഗമായിരുന്നു.
2000ൽ കൊച്ചി കോർപറേഷന്റെ മേയറായിരുന്നു.
ടി.കെ. മാധവന്റെയും കുഞ്ഞമ്മയുടെയും മകനാണ്.
യുവജന സംഘടനയായ കെ.എസ്.വൈ.എഫിലൂടെ പൊതുപ്രവർത്തനരംഗത്തെത്തി.
ട്രേഡ് യൂണിയൻ സംഘാടനാരംഗത്തു സജീവമായി പ്രവർത്തിച്ചു.
ഹിൻഡാൽകോ തൊഴിലാളി യൂണിയൻ (സിഐടിയു) പ്രസിഡന്റും കെട്ടിടനിർമ്മാണ തൊഴിലാളി യൂണിയൻ (സിഐടിയു) ജില്ലാ പ്രസിഡന്റുമാണ്.
2013 മുതൽ എറണാകുളം ജില്ലാ സെക്രട്ടറിയാണ്.
അവലംബം ↑ www.niyamasabha.org/codes/members/dineshmanicm.pdf ↑ {{ cite news }} : External link in | title= ( help )
സി.ഒ. പൗലോസ് ഇംഗ്ലീഷ് വിലാസം https://ml.wikipedia.org/wiki/C.
O._Poulose സി.ഒ. പൗലോസ്
കേരളത്തിൽ നിന്നുള്ള മുൻ രാജ്യസഭാംഗമാണ് സി.ഒ. പൗലോസ് (12 ഏപ്രിൽ 1937 - 12 മാർച്ച് 2013).
സിപിഐ എം മുൻ സംസ്ഥാന കമ്മിറ്റി അംഗവും സിഐടിയു അഖിലേന്ത്യാ ജനറൽ കൗൺസിൽ അംഗവുമായിരുന്നു.
ചാലിശ്ശേരി ഔസപ്പിന്റെയും മറിയയുടെയും മകനാണ്.
കോഴിക്കോട് ടിടിസി പഠനം പൂർത്തിയാക്കി.
കയ്പമംഗലം സ്കൂളിൽ അധ്യാപകനായെങ്കിലും അധികംവൈകാതെ ജോലി ഉപേക്ഷിച്ച് അവിഭക്ത കമ്മ്യൂണിസ്റ്റ് പാർടിയിൽ അംഗമായി.
1964ൽ കമ്മ്യൂണിസ്റ്റ് പാർടിയുടെ പിളർപ്പിനുശേഷം സി.പി.ഐ.എമ്മിൽ പ്രവർത്തിച്ചു.
1970ൽ സിഐടിയു രൂപീകരിച്ചപ്പോൾ അദ്ദേഹം ജില്ലാ ജോയിന്റ് സെക്രട്ടറിയായി.
1985 മുതൽ 2012 വരെ സിപിഐ എം സംസ്ഥാന കമ്മിറ്റി അംഗമായിരുന്നു.
ചെത്ത്തൊഴിലാളിയൂണിയൻ രൂപീകരിക്കുന്നതിലും തൊഴിലാളികളെ സംഘടിപ്പിക്കുന്നതിലും മുഖ്യപങ്കുവഹിച്ച പൗലോസ് പിന്നീട് സിഐടിയു ജില്ലാ സെക്രട്ടറിയും സിപിഐ എം ജില്ലാ സെക്രട്ടറിയറ്റംഗവുമായി.
തൃശൂർ ജില്ലാ കൗൺസിലിന്റെ  ആദ്യ പ്രസിഡന്റായി ചുമതല വഹിച്ചു.
7-4-1998 മുതൽ  21-4-2003 വരെ രാജ്യസഭാംഗമായി പ്രവർത്തിച്ചു.
രാജ്യസഭാംഗത്വം 1998-2003 : സി.പി.ഐ.എം., എൽ.ഡി.എഫ്. തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും പരാജയപ്പെട്ട മുഖ്യസ്ഥാനാർത്ഥി പാർട്ടിയും മുന്നണിയും 1989 മുകുന്ദപുരം ലോകസഭാമണ്ഡലം സാവിത്രി ലക്ഷ്മണൻ കോൺഗ്രസ് (ഐ.) യു.ഡി.എഫ് സി.ഒ. പൗലോസ് സി.പി.എം. , എൽ.ഡി.എഫ്. അവലംബം ↑ ↑ rajyasabha.nic.in/rsnew/pre_member/1952_2003.asp/p.pdf ↑ http://www.ceo.kerala.gov.in/electionhistory.html Archived 2021-11-11 at the Wayback Machine http://www.ceo.kerala.gov.in/electionhistory.html Archived 2021-11-11 at the Wayback Machine
സി.കെ. കുമാരപ്പണിക്കർ ഇംഗ്ലീഷ് വിലാസം https://ml.wikipedia.org/wiki/C.
K._Kumarapanicker
കേരളത്തിലെ ഒരു കമ്മ്യൂണിസ്റ്റ് നേതാവായിരുന്നു ചീരപ്പൻചിറയിൽ കൃഷ്ണപ്പണിക്കർ കുമാരപ്പണിക്കർ എന്ന സി.കെ. കുമാരപ്പണിക്കർ .